CELEX: 31986D0368
Language: el
Date: 1986-07-11 00:00:00
Title: 86/368/ΕΟΚ: Απόφαση της Επιτροπής της 11ης Ιουλίου 1986 για κατάργηση της απόφασης 86/139/ΕΟΚ σχετικά με ορισμένα προστατευτικά μέτρα κατά της αφρικανικής πανώλης των χοίρων στις Κάτω Χώρες

Avis juridique important

|

31986D0368

86/368/ΕΟΚ: Απόφαση της Επιτροπής της 11ης Ιουλίου 1986 για κατάργηση της απόφασης 86/139/ΕΟΚ σχετικά με ορισμένα προστατευτικά μέτρα κατά της αφρικανικής πανώλης των χοίρων στις Κάτω Χώρες  

Επίσημη Εφημερίδα αριθ. L 223 της 09/08/1986 σ. 0036

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Ιουλίου 1986  για κατάργηση της απόφασης 86/139/ΕΟΚ σχετικά με ορισμένα προστατευτικά μέτρα κατά της αφρικανικής πανώλης των χοίρων στις Κάτω Χώρες  (86/368/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων που ανήκουν στα βοοειδή και στα χοιροειδή (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως τα άρθρα 9, 9α και 9β,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως τα άρθρα 8, 8α και 8β,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως τα άρθρα 7, 7α και 7β,  Εκτιμώντας:  ότι διαπιστώθηκε στις Κάτω Χώρες αφρικανική πανώλη των χοίρων ·  ότι η Επιτροπή έλαβε την απόφαση 86/139/ΕΟΚ της 4ης Απριλίου 1986 σχετικά με ορισμένα προστατευτικά μέτρα κατά της αφρικανικής πανώλης των χοίρων στις Κάτω Χώρες (5), όπως τροποποιήθηκε τελευταία με την απόφαση 86/302/ΕΟΚ (6), σύμφωνα με τα οποία ορισμένα τμήματα του εδάφους αποτέλεσαν το αντικείμενο απαγόρευσης κατά τις ενδοκοινοτικές συναλλαγές ζώντων χοίρων, νωπών κρεάτων χοιροειδών και προϊόντων με βάση το χοίρειο κρέας και ότι στη συνέχεια άρθηκαν προοδευτικά τα μέτρα αυτά, λαμβάνοντας υπόψη την ευνοϊκή εξέλιξη της κατάστασης που αφορά την ασθένεια·  ότι δεν διαπιστώθηκε ουδεμία εστία της ασθένειας και ότι τα αποτελέσματα ενός ευρέος προγράμματος συστηματικής ορολογικής έρευνας, στην οποία περιλαμβάνεται η χρησιμοποίηση « χοίρων-φρουρών» στις μολυσμένες εκμεταλλεύσεις, προκύπτει ότι η ασθένεια εξαλείφθηκε από το έδαφος των Κάτω Χωρών·  ότι οι αρχές των Κάτω Χωρών εγγυήθηκαν στη Μόνιμη Κτηνιατρική Επιτροπή ότι θα συνεχίσουν να απαγορεύουν την περίληψη στις ενδοκοινοτικές συναλλαγές νωπών κρεάτων χοιροειδών και προϊόντων με βάση το χοίρειο κρέας τα οποία υπόκεινται σε περιορισμό σύμφωνα με τις αποφάσεις της Επιτροπής 86/139/ΕΟΚ, 86/150/ΕΟΚ (7) και 86/302/ΕΟΚ·  ότι η απόφαση 86/139/ΕΟΚ μπορεί να καταργηθεί·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 86/139/ΕΟΚ καταργείται.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 11 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 2. 1980, σ. 4.  (5) ΕΕ αριθ. L 108 της 25. 4. 1986, σ. 57.  (6) ΕΕ αριθ. L 189 της 11. 7. 1986, σ. 49.  (7) ΕΕ αριθ. L 112 της 29. 4. 1986, σ. 51.